cyanic-selkie/wikianc huggingface dataset:
Πρωτάθλημα πετοσφαίρισης Α' εθνικής κατηγορίας ανδρών 1987-1988
Το πρωτάθλημα Ελλάδας βόλεϊ ανδρών 1987-1988, ήταν το εικοστό εθνικό πρωτάθλημα. Ο τίτλος του πρωταθλητή κρίθηκε την τελευταία αγωνιστική, όπου ο Ολυμπιακός υποδέχθηκε τον Παναθηναϊκό σε έναν άτυπο τελικό. Ο Παναθηναϊκός με νίκη με οποιοδήποτε σκορ θα κατακτούσε το πρωτάθλημα, καθώς θα είχε καλύτερη διαφορά στα σετ. Οι πράσινοι προηγήθηκαν με 0-2, όμως ο Ολυμπιακός κατέκτησε πανεύκολα τα επόμενα τρία σετ, επικράτησε με 3-2 (9-15, 13-15, 15-5, 15-1, 15-7) και κατέκτησε αήττητος το πρωτάθλημα. Ο Ολυμπιακός είχε επικρατήσει και στην έδρα του Παναθηναϊκού με 2-3 σετ (10-15, 9-15, 15-11, 15-6, 12-15).
Οι 4 πρώτες ομάδες (Ολυμπιακός, Παναθηναϊκός, Άρης, Ηρακλής) εξασφάλισαν τη συμμετοχή τους στο πρώτο πρωτάθλημα της Α1 για τη σαιζόν 1988-1989, ενώ οι ομάδες που κατέλαβαν τις θέσεις 5-10 συμμετείχαν μαζί με τις δύο πρωταθλήτριες της Β' Εθνικής, σε αγώνες μπαράζ, για τις 2 τελευταίες θέσεις στην Α1. Οι 2 ομάδες που εξασφάλισαν τη συμμετοχή τους στο 1ο πρωτάθλημα της Α1 ήταν ο ΠΑΟΚ και ο Παράδεισος Αμαρουσίου, ενώ οι υπόλοιπες 6 ομάδες συγκρότησαν το 1ο πρωτάθλημα της Α2.
Μπαράζ
Στα μπαράζ μετείχαν οκτώ ομάδες, οι έξι ομάδες της Α' Εθνικής που κατέλαβαν τις θέσεις 5-10 και οι δύο πρωταθλήτριες της Β' Εθνικής.
Όμιλος Πάτρας
{|
Όμιλος Αθήνας
{|
Πηγή
Κατηγορία:Α εθνική κατηγορία πετοσφαίρισης ανδρών Κατηγορία:Πετοσφαίριση το 1987 Κατηγορία:Πετοσφαίριση το 1988
Δημήτριος Κυριακός
Πηγές
Καφετζοπούλου Κ. 2013, Δ.Κυριακός: Ο άνθρωπος που σχεδίασε το Ηράκλειο, MadeinCreta (http://www.madeincreta.gr/el/article/%CE%B4%CE%BA%CF%85%CF%81%CE%B9%CE%B1%CE%BA%CF%8C%CF%82-%CE%BF-%CE%AC%CE%BD%CE%B8%CF%81%CF%89%CF%80%CE%BF%CF%82-%CF%80%CE%BF%CF%85-%CF%83%CF%87%CE%B5%CE%B4%CE%AF%CE%B1%CF%83%CE%B5-%CF%84%CE%BF-%CE%B7%CF%81%CE%AC%CE%BA%CE%BB%CE%B5%CE%B9%CE%BF)
Κατηγορία:Έλληνες αρχιτέκτονες
Σπυρίδων Λοβέρδος
Ο Σπυρίδων Λοβέρδος (1874 - 1936) ήταν Έλληνας τραπεζίτης, οικονομολόγος και πολιτικός. Χρημάτισε υπουργός.
Βιογραφία
Καταγόταν από την Κεφαλονιά. Με σπουδές Νομικής στο Πανεπιστήμιο των Αθηνών, ο Λοβέρδος δημοσίευσε πολλές οικονομικές μελέτες στον Τύπο. Ίδρυσε μαζί με τον αδερφό του, Διονύσιο, την Γενική Τράπεζα (1918). Έπειτα από τη διάλυση της τελευταίας, ο Λοβέρδος ανέλαβε πρόεδρος του Δ.Σ. της Λαϊκής Τράπεζας.
Υπήρξε πρώτος πρόεδρος του Ομίλου Ρόταρι Αθηνών από το 1928 ως το 1931. Στην κυβέρνηση του Παναγή Τσαλδάρη ανέλαβε υπουργός Οικονομικών από τις 9 Ιανουαρίου 1933 ως τις 29 Νοεμβρίου 1934, οπότε παραιτήθηκε.
Ήταν συλλέκτης πολλών έργων χαρακτικής και εικόνων. Ήταν ο δημιουργός ομώνυμης βιβλιοθήκης στην Κηφισιά με 30.000 τόμους με χειρόγραφα και κώδικες.
Πέθανε στην Αθήνα το 1936. Αδελφός του ήταν ο Ιωάννης Λοβέρδος.
Παραπομπές
Κατηγορία:Έλληνες οικονομολόγοι Κατηγορία:Έλληνες υπουργοί Οικονομικών Κατηγορία:Έλληνες τραπεζίτες Κατηγορία:Έλληνες συλλέκτες έργων τέχνης
Λα Μπαγιαμέσα
El Himno de Bayamo είναι ο εθνικός ύμνος της Κούβας. Η πρώτη του εκτέλεση πραγματοποιήθηκε κατά τη διάρκεια της μάχης του Μπαγιάμο το 1868. Ο Πέδρο Φιγκερέδο (Περούτσο - Perucho), που πήρε μέρος στη μάχη, έγραψε τους στίχους και τη μουσική του ύμνου. Ο Φιγκερέδο αιχμαλωτίστηκε και εκτελέστηκε από τους Ισπανούς δυο χρόνια αργότερα. Λίγο πριν εκτελεστεί, απήγγειλε την εξής φράση από τον ύμνο: Morir por la Patria es vivir (Ο θάνατος για την Πατρίδα είναι ζωή). Υιοθετήθηκε επίσημα το 1902, ενώ διατηρήθηκε μετά την Επανάσταση του 1959.
Στίχοι
Al combate, corred, Bayameses,
Que la Patria os contempla orgullosa;
No temáis una muerte gloriosa,
Que morir por la Patria es vivir.
En cadenas vivir, es vivir
En afrenta y oprobio sumido;
Del clarín escuchad el sonido;
¡A las armas, valientes, corred!
Μετάφραση
Σπεύσατε στη μάχη, άνδρες του Μπαγιάμο,
γιατί η Πατρίδα σας αγναντεύει με περηφάνια.
Μη φοβάστε έναν ένδοξο θάνατο,
γιατί το να πεθαίνεις για την πατρίδα σημαίνει να ζεις.
Ακούστε τις σάλπιγγες που καλούν
Μάρκο Σάμαρτζιτς
Ο Μάρκο Σάμαρτζιτς είναι Σέρβος διεθνής πετοσφαιριστής, ο οποίος γεννήθηκε στο Βελιγράδι στις 22 Φεβρουαρίου 1983 και αγωνίζεται ως λίμπερο.
Καριέρα
Ο Σάμαρτζιτς ξεκίνησε την καριέρα του από την ομάδα του Ερυθρού Αστέρα Βελιγραδίου, σε ηλικία δεκαεπτά ετών. Το 2004, κατέκτησε το νταμπλ στο πρωτάθλημα Σερβίας και Μαυροβουνίου, ενώ την επόμενη σεζόν κατέκτησε το κύπελλο.
Το καλοκαίρι του 2005, μεταγράφηκε στη Βοϊβοντίνα, με την οποία κατέλαβε τη δεύτερη θέση του πρωταθλήματος, αλλά στη δεύτερη του χρονιά στην ομάδα κατέκτησε το πρωτάθλημα. Παράλληλα, αναδείχθηκε δευτεραθλητής κόσμου το 2005 με την εθνική ομάδα της Σερβίας, ενώ την ίδια χρονιά κατέκτησε το χάλκινο μετάλλιο στο ευρωπαϊκό πρωτάθλημα, κάτι που επαναλήφθηκε δύο χρόνια αργότερα.
Το 2007-2008 αγωνίστηκε στη γαλλική Τουρ, ενώ την επόμενη σεζόν συνέχισε στην Πολωνία και την Τρεφλ Γκναντσκ. Με την εθνική ομάδα της χώρας του κατέκτησε άλλα δύο ασημένια μετάλλια σε παγκόσμια πρωταθλήματα, όπως και το χάλκινο του 2010.
Το καλοκαίρι του 2009, μεταγράφηκε στον Άρη Θεσσαλονίκης, στον οποίο παρέμεινε μέχρι τον Δεκέμβριο του 2011, κατακτώντας την τρίτη θέση τη σεζόν 2009-10 και παίζοντας στο κύπελλο Κυπελλούχων της επόμενης χρονιάς, όπου οι "κίτρινοι" απέκλεισαν την εσθονική Σέλβερ Τάλιν στο χρυσό σετ, για να αποκλειστούν από την πολωνική Ζάκσα Κεντζιέρζιν-Κόζλε στον δεύτερο γύρο.
Τον Ιανουάριο του 2012, μεταγράφηκε στην Ανβάρ από τον Λίβανο και συνέχισε στην Τόμις Κονστάντα από τη Ρουμανία, ενώ το 2014-15 αγωνίστηκε στη γαλλική Ρεν.
Πηγές
Κατηγορία:Σέρβοι πετοσφαιριστές‎ Κατηγορία:Πετοσφαιριστές Άρη
Όμιλος ΣΤ΄ Παγκόσμιου Κυπέλλου Ποδοσφαίρου 2014
Οι δύο πρώτες ομάδες του ομίλου συνέχισαν στην φάση των 16. Η Αργεντινή ως πρώτη του ομίλου συνέχισε σε αγώνα με την Ελβετία που ήταν η δεύτερη του ομίλου Ε΄ και η Νιγηρία ως δεύτερη του ομίλου συνέχισε σε αγώνα με τη Γαλλία που ήταν η πρώτη του ομίλου Ε΄.
Αργεντινή - Βοσνία-Ερζεγοβίνη
250px|μικρογραφία|δεξιά|Οπαδοί της Αργεντινής πανηγυρίζουν στο [[Ρίο ντε Τζανέιρο τη νίκη της εθνικής τους]] Οι δύο ομάδες είχαν συναντηθεί σε δύο προηγούμενους φιλικούς αγώνες, ο πιο πρόσφατος έγινε το 2013.
Η Βοσνία-Ερζεγοβίνη συμπλήρωνε τα τρία λεπτά του ντεμπούτου της μετά την έναρξη του Παγκοσμίου Κυπέλλου, όταν μετά από φάουλ που κέρδισε ο Λιονέλ Μέσι και εκτελέστηκε από τον Μάρκος Ρόχο, η μπάλα χτύπησε πάνω στον Σιντ Κολάσινατς και κατέληξε στα δίχτυα ως αυτογκόλ. Στο δεύτερο ημίχρονο, ο Μέσι σημείωσε το δεύτερο τέρμα της Αργεντινής όταν έπαιξε το ένα-δύο με τον Γκονσάλο Ιγουαΐν που είχε μπει ως αλλαγή στον αγώνα και σούταρε στην εστία του Ασμίρ Μπέγκοβιτς από το ύψος του σημείου του πέναλτι. Πέντε λεπτά πριν τη λήξη της κανονικής διάρκειας του αγώνα, η Βοσνία-Ερζεγοβίνη μείσε το σκορ, όταν η πάσα του Σενάντ Λούλιτς βρήκε τον Βένταντ Ιμπίσεβιτς που είχε μπει ως αλλαγή στον αγώνα και αυτός πέτυχε το πρώτο τέρμα στην ιστορία της εθνικής του στο Παγκόσμιο Κύπελλο.
Το αυτογκόλ του Κολάσινατς μετά από 2 λεπτά και 9 δευτερόλεπτα έσπασε το ρεκόρ για το συντομότερο αυτογκόλ στην ιστορία του Παγκοσμίου Κυπέλλου της ΦΙΦΑ, ξεπερνώντας το αυτογκόλ του Κάρλος Γκαμάρα (2 λεπτά και 46 δευτερόλεπτα) στον πρώτο αγώνα της Παραγουάης με την Αγγλία στον όμιλο Β΄ του Παγκοσμίου Κυπέλλου Ποδοσφαίρου 2006.
Εξωτερικοί σύνδεσμοι
Κατηγορία:Παγκόσμιο Κύπελλο Ποδοσφαίρου 2014
Ώρος Κα
Ο Ώρος Κα ή Κα ήταν βασιλιάς της προδυναστικής περιόδου στην Αίγυπτο. Ήταν βασιλιάς της Κάτω Αιγύπτου και το όνομα του αναφέρεται στην Στήλη του Παλέρμο.
Για την βασιλεία του Κα υπάρχουν πολλές μαρτυρίες από επιγραφές που έχουν βρεθεί στη Μέμφιδα στο Φαγιούμ και στο δέλτα του Νείλου. Ήταν ο πρώτος φαραώ που χρησιμοποίησε το γεράκι στο έμβλημα του. . Πιστεύεται ότι το όνομα του, Κα, δεν είναι το πραγματικό αλλά είναι τελετουργικό που είχε σχέση με τα θρησκευτικά του καθήκοντα ή είχε συμβολικό χαρακτήρα. Ωστόσο, το όνομα Κα ακούγεται σαν γενικός τίτλος των Φαραώ. Γιος του ίσως ήταν ο βασιλιάς Narmada του οποίου ο τάφος έχει κατασκευαστή με τον ίδιο τρόπο και βρίσκετε κοντά σε αυτόν του Κα. Στον τάφο του Narmada βρέθηκε αγαλματίδιο από ελεφαντόδοντο αρχαίου βασιλιά που θα μπορούσε να είναι ο Κα.
Ο Κα τάφηκε σε διπλό τάφο, B7-B9, στη νεκρόπολη της Αβύδου και θεωρείται ότι έχει προηγηθεί στον τάφο ο βασιλιάς Narmada. Το συμπέρασμα αυτό βασίζεται στην ανάλυση της κεραμικής αλλά του στυλ και της θέσης του τάφου στο νεκροταφείο. Τα χαρακτηριστικά του είναι πολύ παρόμοια με την υποτιθέμενη προηγούμενη ταφή του βασιλιά Ώρος iry, στη θέση και το σχήμα, τα δύο κοιλώματα ευθυγραμμίζονται στη μία πλευρά με ένα στενό άνοιγμα μεταξύ τους δύο μέτρα περίπου. Ανασκάφηκε το 1902 και βρέθηκαν θραύσματα υαλώδους μαχαιριού, κεραμικής και πολλές επιγραφές με το όνομά του Κα.
Εξωτερικοί σύνδεσμοι
Ω
Lockheed EP-3
Το Lockheed EP-3E ARIES II είναι μια έκδοση του P-3C Orion προοριζόμενη για ηλεκτρονικό πόλέμο και υποκλοπή σημάτων και επικοινωνιών, που χρησιμοποιείται από το Αμερικανικό Ναυτικό. Υπάρχουν 11 EP-3E σε υπηρεσία, το τελευταίο από τα οποία παραδόθηκε το 1997. Συνολικά τροποποιήθηκαν 12 αεροσκάφη με σκοπό να αντικαταστήσουν παλαιότερες εκδόσεις του αεροσκάφους, που είχαν τροποποιηθεί στα τέλη της δεκαετίας του 1960 και στις αρχές του 1970.
Τα EP-3E υπηρετούν μόνο σε δύο πτέρυγες του Αμερικανικού Ναυτικού, την VQ-1 και την VQ-2. Σήμερα και οι 2 πτέρυγες εδρεύουν στην αεροπορική βάση Whidbey Island της Ουάσινγκτον, μέχρι πρόσφατα όμως η VQ-2 έδρευε στην Rota της Ισπανίας. Από το 1960 μέχρι το 1991, οι πτέρυγες που χρησιμοποιούν σήμερα τα EP-3E είχαν χρησιμοποιηθεί από τα Douglas EA-3B Skywarrior Seawing.
Το επεισόδιο της νήσου Χαϊνάν
Την 1η Απριλίου 2001 ένα EP-3E του Αμερικανικού Ναυτικού αναχαιτίστηκε από Κινεζικά μαχητικά J-8 σε απόσταση περίπου 70 μιλίων (110 χλμ) από την Κινεζική νήσο Χαϊνάν. Παρόλο που το EP-3E βρισκόταν σε διεθνή εναέριο χώρο, η Κινεζική πλευρά ισχυρίστηκε ότι κατασκόπευε στρατιωτικές της εγκαταστάσεις. Ένα από τα κινεζικά μαχητικά προσέκρουσε στην πτέρυγα του αμερικανικού αεροσκάφους, το οποίο αναγκάστηκε να πραγματοποιήσει αναγκαστική προσγείωση στο νησί. Το κινέζικο μαχητικό καταστράφηκε από την πρόσκρουση, ενώ η σορός του πιλότου του, Wang Wei, δεν βρέθηκε ποτέ.
Το πλήρωμα των 24 Αμερικανών κρατήθηκε από τις Κινεζικές αρχές και ελευθερώθηκε στις 11 Απριλίου, αφότου η Αμερικανική κυβέρνηση εξέδωσε το λεγόμενο γράμμα των δύο απολογιών. Οι Κινέζοι δεν επέτρεψαν την επισκευή του αμερικανικού αεροσκάφους, ώστε να επιστρέψει πετώντας στις ΗΠΑ, αλλά μεταφέρθηκε στην αεροπορική βάση Dobbins της Τζόρτζια στις 3 Ιουλίου του 2001 από ένα μεταγωγικό αεροσκάφος Antonov An-124.
Εξωτερικοί σύνδεσμοι
Κατηγορία:Αεροσκάφη ηλεκτρονικού πολέμου Κατηγορία:Κατασκοπευτικά αεροσκάφη EP-3 Κατηγορία:Εμβολοκινητήρια στρατιωτικά αεροσκάφη
Νεχερόχεος
Ο Νεχερόχεος ήταν μυθικός βασιλιάς της Αιγύπτου. Το όνομα του δίνεται μόνο από τον Βάρβαρο και από κανέναν άλλο από τους συγγραφείς που διέσωσαν τα κείμενα του Μανέθωνα.
Ο Νεχερόχεος βασίλεψε πριν τον κατακλυσμό, σε μια σειρά μυθικών βασιλέων που ήταν ημίθεοι και πνεύματα θνητών. Διαδέχτηκε τον Μίνωα και μαζί με τους επόμενους επτά βασιλείς βασίλεψε 302 έτη.
Εκλογικό αδίκημα
Γενικά ως εκλογικό αδίκημα χαρακτηρίζεται οποιαδήποτε αξιόποινη πράξη που έχει σχέση με πολιτικές εκλογές και κυρίως βουλευτικές, όπως προβλέπεται από τις κείμενες σχετικές πειθαρχικές και ποινικές διατάξεις. Τα εκλογικά αδικήματα μπορεί να οφείλονται σε αμέλεια, απείθεια, άσκηση βίας ή εξαπάτησης εκλογέα, παραβίαση μυστικότητας, νόθευση εκλογής με οποιοδήποτε τρόπο, δωροδοκία ή δωροληψία κατά την εκλογή, διατάραξη της ψηφοφορίας, καταστροφή της κάλπης, κ.λπ.
Διάκριση
Βασικά τα εκλογικά αδικήματα διακρίνονται σε:
Αρμόδιο δικαστήριο
Απόλυτη αρμοδιότητα για την εκδίκαση εκλογικών αδικημάτων είναι το Τριμελές Πρωτοδικείο στη περιφέρεια του οποίου σημειώθηκε το αδίκημα, ανεξάρτητα της ιδιότητας του υπαιτίου (π.χ. αν είναι τακτικός δημόσιος υπάλληλος, στρατιωτικός, ιδιώτης, δήμαρχος, περιφερειάρχης κ.λπ.) και άνευ εφαρμογής άλλων διατάξεων εκτός από εκείνων του εκλογικού νόμου.
Κασρ Άζρακ
Το μέρος έχει κατοικηθεί από την προϊστορική εποχή. Το 1917 πέρασε εκεί το χειμώνα ο Λόρενς της Αραβίας.
Εκλογικό αδίκημα
Αρμόδιο δικαστήριο
Κατά των αποφάσεων του αρμόδιου δικαστηρίου επιτρέπονται τα ένδικα μέσα όπως προβλέπει η Ποινική Δικονομία.
Κασρ Άζρακ
Αρχιτεκτονική
Το κάστρο είναι κατασκευασμένο από τοπικό μαύρο βασάλτη και είναι τετράγωνο οικοδόμημα με τοίχους μήκους 80 μέτρων που περικλείουν ένα μεγάλο κεντρικό περιαύλιο. Στα μέσα του προαυλίου υπάρχει μικρό τζαμί. Σε κάθε γωνία του εξωτερικού τοίχου υπάρχει ένας μακρόστενος πύργος.
Εκλογικό αδίκημα
Αρμόδιο δικαστήριο
Αδίκημα Κατηγορία:Ποινική Δικονομία
Κασρ Άζρακ
Εξωτερικοί σύνδεσμοι
Αζρακ Κατηγορία:Αραβική αρχιτεκτονική Κατηγορία:Ρωμαϊκή αρχιτεκτονική
Τοπιραμάτη
Η τοπιραμάτη, που πωλείται με την επωνυμία Topamax μεταξύ άλλων, είναι ένα φάρμακο που χρησιμοποιείται για τη θεραπεία της επιληψίας και την πρόληψη των ημικρανιών. Έχει επίσης χρησιμοποιηθεί στην εξάρτηση από το αλκοόλ. Για την επιληψία αυτό περιλαμβάνει θεραπεία για γενικευμένες ή εστιακές κρίσεις. Λαμβάνεται από το στόμα.
Συχνές παρενέργειες περιλαμβάνουν μυρμήγκιασμα, απώλεια όρεξης, αίσθημα κόπωσης, κοιλιακό άλγος, τριχόπτωση και προβλήματα συγκέντρωσης Οι σοβαρές ανεπιθύμητες ενέργειες μπορεί να περιλαμβάνουν αυτοκτονία, αυξημένα επίπεδα αμμωνίας με αποτέλεσμα εγκεφαλοπάθεια και πέτρες στα νεφρά. Η χρήση κατά την εγκυμοσύνη μπορεί να προκαλέσει βλάβη στο μωρό και δεν συνιστάται η χρήση κατά τη διάρκεια του θηλασμού. Ο τρόπος λειτουργίας του είναι ασαφής.
Η τοπιραμάτη εγκρίθηκε για ιατρική χρήση στις Ηνωμένες Πολιτείες το 1996. Διατίθεται ως γενόσημο φάρμακο. Η προμήθεια ενός μήνα στο Ηνωμένο Βασίλειο κοστίζει το NHS περίπου 1,40 £ το μήνα από το 2019. Στις Ηνωμένες Πολιτείες, το χονδρικό κόστος αυτού του ποσού είναι περίπου 4,00 US $. Το 2017, ήταν η 77η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από δέκα εκατομμύρια συνταγές.
Ιατρικές χρήσεις
Η τοπιραμάτη χρησιμοποιείται για τη θεραπεία της επιληψίας σε παιδιά και ενήλικες και αρχικά χρησιμοποιήθηκε ως αντιεπιληπτικό. Στα παιδιά, ενδείκνυται για τη θεραπεία του συνδρόμου Lennox-Gastaut, μια διαταραχή που προκαλεί επιληπτικές κρίσεις και αναπτυξιακή καθυστέρηση. Συνήθως συνταγογραφείται για την πρόληψη των ημικρανιών καθώς μειώνει τη συχνότητα των προσβολών. Η τοπιραμάτη χρησιμοποιείται για τη θεραπεία της κεφαλαλγίας κατά την κατάχρηση φαρμάκων και συνιστάται από την Ευρωπαϊκή Ομοσπονδία Νευρολογικών Εταιρειών ως ένα από τα λίγα φάρμακα που δείχνουν αποτελεσματικότητα για αυτήν την ένδειξη.
Μια ανασκόπηση του 2018 διαπίστωσε ότι η τοπιραμάτη δεν έχει θέση στην αντιμετώπιση της χρόνιας οσφυαλγίας. Η τοπιραμάτη δεν έχει αποδειχθεί ότι λειτουργεί ως φάρμακο για τον πόνο στη διαβητική νευροπάθεια, τη μόνη νευροπαθητική κατάσταση στην οποία έχει δοκιμαστεί επαρκώς.
Μία κοινή χρήση εκτός του ετικέτας της τοπιραμάτης είναι στη θεραπεία της διπολικής διαταραχής. Μια ανασκόπηση που δημοσιεύθηκε το 2010 πρότεινε όφελος από την τοπιραμάτη στη θεραπεία των συμπτωμάτων της οριακής διαταραχής της προσωπικότητας, ωστόσο οι συγγραφείς σημείωσαν ότι αυτό βασίστηκε μόνο σε μια τυχαιοποιημένη ελεγχόμενη δοκιμή και απαιτεί επανάληψη.
Η τοπιραμάτη έχει χρησιμοποιηθεί ως θεραπεία για τον αλκοολισμό. Η οδηγία VA/DoD 2015 σχετικά με τις διαταραχές χρήσης ουσιών παραθέτει την τοπιραμάτη ως «ισχυρή» στις συστάσεις της για τη διαταραχή χρήσης αλκοόλ.
Άλλες χρήσεις περιλαμβάνουν τη θεραπεία της παχυσαρκίας και την αύξηση βάρους που προκαλείται από τα αντιψυχωσικά. Μελετάται για τη θεραπεία της διαταραχής μετατραυματικού στρες. Το 2012, ο συνδυασμός φαιντερμίνης/τοπιραμάτης εγκρίθηκε στις Ηνωμένες Πολιτείες για απώλεια βάρους.
Παρενέργειες
Τα άτομα που λαμβάνουν τοπιραμάτη πρέπει να γνωρίζουν τους ακόλουθους κινδύνους:
Συχνότητα
Ανεπιθύμητες ενέργειες από την επίπτωση:
Πολύ συχνές (> 10% επίπτωση) ανεπιθύμητες ενέργειες περιλαμβάνουν:• Ζάλη
• Παραισθησία – π.χ μυρμηγκιάσματα
• Υπνηλία
• Ναυτία
• Διάρροια
• Κόπωση
• Ρινοφαρυγγίτιδα
• Κατάθλιψη
Η Αμερικανική Υπηρεσία Τροφίμων και Φαρμάκων (FDA) έχει ενημερώσει τους συνταγογράφους ότι η τοπιραμάτη μπορεί να προκαλέσει οξεία μυωπία και γλαύκωμα δευτερογενούς κλεισίματος γωνίας σε ένα μικρό υποσύνολο ατόμων που λαμβάνουν τοπιραμάτη τακτικά. Τα συμπτώματα, τα οποία συνήθως ξεκινούν τον πρώτο μήνα χρήσης, περιλαμβάνουν θολή όραση και πόνο στα μάτια. Η διακοπή της τοπιραμάτης μπορεί να σταματήσει την εξέλιξη της οφθαλμικής βλάβης και μπορεί να αντιστρέψει τις διαταραχές όρασης.
Υπερβολική δόση
Τα συμπτώματα οξείας και οξείας επί χρόνιας έκθεσης σε τοπιραμάτη κυμαίνονται από ασυμπτωματική έως επιληπτική κατάσταση, συμπεριλαμβανομένων σε ασθενείς με ιστορικό επιληπτικών κρίσεων. Στα παιδιά, η υπερδοσολογία μπορεί επίσης να οδηγήσει σε παραισθήσεις. Η τοπιραμάτη έχει θεωρηθεί ως η κύρια ουσία που οδήγησε σε θανατηφόρα υπερδοσολογία σε περιπτώσεις που περιπλέκονταν από την έκθεση σε πολλά φάρμακα. Τα πιο συνηθισμένα σημάδια υπερδοσολογίας είναι οι διασταλμένες κόρες, η υπνηλία, η ζάλη, η ψυχοκινητική διέγερση και οι μη φυσιολογικές, μη συντονισμένες κινήσεις του σώματος.
Αλληλεπιδράσεις
Η τοπιραμάτη έχει πολλές αλληλεπιδράσεις μεταξύ φαρμάκων. Μερικά από τα πιο συνηθισμένα αναφέρονται παρακάτω:
Φαρμακολογία
Χημικά, η τοπιραμάτη είναι μια τροποποιημένη με σουλφοναμίδη φρουκτόζη δι ακετονίδη - μια μάλλον ασυνήθιστη χημική δομή για ένα φαρμακευτικό προϊόν.
Η τοπιραμάτη απορροφάται γρήγορα μετά από από του στόματος χρήση. Το μεγαλύτερο μέρος του φαρμάκου (70%) απεκκρίνεται στα ούρα αμετάβλητο. Το υπόλοιπο μεταβολίζεται εκτεταμένα με υδροξυλίωση, υδρόλυση και γλυκουρονιδίωση. Έξι μεταβολίτες έχουν αναγνωριστεί σε ανθρώπους, κανένας από τους οποίους δεν αποτελεί περισσότερο από 5% της χορηγηθείσας δόσης.
Έχουν προταθεί αρκετοί κυτταρικοί στόχοι που σχετίζονται με τη θεραπευτική δράση της τοπιραμάτης. Σε αυτά περιλαμβάνονται (1) τασεοελεγχόμενοι διαύλοι νατρίου, (2) κανάλια ασβεστίου ενεργοποιημένα από υψηλή τάση, (3) υποδοχείς GABA-A. (4) ΑΜΡΑ / καϊνικοί υποδοχείς και (5) τα ισοένζυμα καρβονικής ανυδράσης. Υπάρχουν ενδείξεις ότι η τοπιραμάτη μπορεί να αλλάξει τη δραστηριότητα των στόχων της τροποποιώντας την κατάσταση φωσφορυλίωσης αντί για άμεση δράση. Η επίδραση στα κανάλια νατρίου μπορεί να έχει ιδιαίτερη σημασία για την προστασία έναντι των σπασμών. Αν και η τοπιραμάτη αναστέλλει τους διαύλους ασβεστίου που ενεργοποιούνται από υψηλή τάση, η σχέση με την κλινική δραστηριότητα είναι αβέβαιη. Οι επιδράσεις σε συγκεκριμένες ισομορφές του υποδοχέα GABA-A θα μπορούσαν επίσης να συμβάλλουν στην αντιεπιληπτική δράση του φαρμάκου. Η τοπιραμάτη αναστέλλει επιλεκτικά κυτταροπλασματικές (τύπου II) και σχετιζόμενες με τη μεμβράνη μορφές καρβονικής ανυδράσης. Η δράση επί των ισοενζύμων της καρβονικής ανυδράσης μπορεί να συμβάλει στις παρενέργειες του φαρμάκου, συμπεριλαμβανομένης της τάσης του να προκαλεί μεταβολική οξέωση και πέτρες στα νεφρά από φωσφορικό ασβέστιο.
Η τοπιραμάτη αναστέλλει τις επιληπτικές κρίσεις που προκαλούνται από ηλεκτροπληξία και πεντυλενοτετραζόλη, καθώς και μερικές και δευτερεύουσες γενικευμένες τονωτικοκλωνικές κρίσεις στο μοντέλο ανάφλεξης, ευρήματα προγνωστικά για ένα ευρύ φάσμα δραστηριοτήτων κλινικά. Η δράση του στους πόρους μετάβασης της μιτοχονδριακής διαπερατότητας έχει προταθεί ως μηχανισμός.
Ενώ πολλά αντισπασμωδικά έχουν συσχετιστεί με απόπτωση σε νεαρά ζώα, πειράματα σε ζώα διαπίστωσαν ότι η τοπιραμάτη είναι ένα από τα ελάχιστα αντισπασμωδικά [βλέπε: λεβετιρακετάμη, καρβαμαζεπίνη, λαμοτριγίνη] που δεν προκαλούν απόπτωση σε νεαρά ζώα σε δόσεις που απαιτούνται για την παραγωγή αντισπασμωδικού αποτελέσματος..
Παραπομπές
Κατηγορία:Αντιεπιληπτικά Κατηγορία:Αμερικανικές εφευρέσεις Κατηγορία:Σουλφοναμίδες Κατηγορία:Ετεροκυκλικοί αιθέρες
Βιλέρ-Μπυζόν
Παραπομπές
Κατηγορία:Κοινότητες του Ντου
Ρεντίνα Καρδίτσας
Η Ρεντίνα είναι ορεινό χωριό και έχει οριστεί ιστορική έδρα του Δήμου Σοφάδων της Περιφερειακής Ενότητας (πρώην νομού) Καρδίτσας, στη Θεσσαλία. Σύμφωνα με την Απογραφή του 2011, έχει μόνιμο πληθυσμό 288 κατοίκους. Το χωριό βρίσκεται κτισμένο σε υψόμετρο 900, στα Άγραφα. Έχει χαρακτηριστεί παραδοσιακός οικισμός, ενώ επτά χιλιόμετρα νοτιοανατολικά του χωριού βρίσκεται η ιστορική Μονή Ρεντίνας. Υπάρχουν 3 μουσεία ,το Λαογραφικό α,το Βυζάντινο και το Εθνικής Αντίστασης. Επίσης στην αρχαιότητα, στην περιοχή κατοικούσε ο αρχαίος λαός των Δολόπων.
Ιστορία
Κοντά στη Ρεντίνα έχουν εντοπιστεί λείψανα δύο αρχαίων οικισμών. Ο ένας βρίσκεται νότια του χωριού, κοντά στην εκκλησία της Παναγίας και τη Βρομοβρύση, και άλλος δυτικά του χωριού, όπου βρίσκονται ερείπια τειχών, και έχει ταυτοποιηθεί ως οι αρχαίες Αγγειαί. Κοντά στο χωριό έχουν εντοπιστεί τάφοι του 4ου και 3ου αι. π.X.. Στην περιοχή στην αρχαιότητα κατοικούσαν οι Δόλοπες.
Το χωριό άκμασε κατά τη διάρκεια της Τουρκοκρατίας, χάρις στα προνόμια που απέκτησε η περιοχή των Αγράφων με τη συνθήκη του Ταμασίου. Η Ρεντίνα ήταν ένα από τα μεγαλύτερα και πλουσιότερα χωριά των Αγράφων, με 450 οικογένειες. Η οικονομία της βασιζόταν στην κτηνοτροφία και σε μικρότερο βαθμό στη σηροτροφία. Από εκείνη την περίοδο χρονολογούνται ο ναός της Κοίμησης της Θεοτόκου (με τέμπλο του 1695), το παρεκκλήσι του Αγίου Δημητρίου (1662), ο ναός του Αγίου Γεωργίου (αγιογραφημένος το 1719) και ο ναός του Αγίου Νικολάου (1725). Στο χωριό λειτουργούσε μεγάλη βιβλιοθήκη και σχολή όπου διδάσκονταν αρχαία ελληνικά, λατινικά κ.ά. Υπήρξε έδρα της επισκοπής Λιτσάς και Αγράφων.
Λόγω της θέσης πάνω στον δρόμο που οδηγούσε από τη Θεσσαλία στη Δυτική Ελλάδα, η Ρεντίνα έγινε πολλές φορές πεδίο σκληρών μαχών κατά τη διάρκεια της επανάστασης του 1821, αλλά και το 1845, το 1867 και το 1878. Κατά τη διάρκεια της Κατοχής στο δημοτικό σχολείο του χωριού λειτούργησε από τον ΕΛΑΣ Σχολή Εφέδρων Αξιωματικών από την οποία αποφοίτησαν 840 αντάρτες με το βαθμό του Ανθυπολοχαγού, ανάμεσα στους οποίους βρίσκονταν και 11 γυναίκες.
Πληθυσμός
Ακολουθεί η πορεία του πληθυσμού σύμφωνα με τις απογραφές:
Διοικητικές μεταβολές
Μετά την προσάρτηση της Ρεντίνας στην Ελλάδα μαζί με την υπόλοιπη Θεσσαλία το 1881, ορίστηκε το 1883 έδρα του δήμου Μενελαΐδος, του νομού Τρικάλων. Με το ΦΕΚ 136Α (08/07/1899) ο οικισμός υπάγεται στο νομό Καρδίτσης, μέχρι το 1909, όταν με το ΦΕΚ 282Α - 04/12/1909, υπάγεται πάλι στον νομό Τρικάλων. Ο δήμος Μενελαΐδος καταργήθηκε το 1912 και η Ρεντίνα ορίστηκε έδρα ομώνυμης κοινότητας της επαρχίας Καρδίτσας. Το 1944, με το ΦΕΚ 82Α, υπάγεται στον νομό Καρδίτσας. Με το πρόγραμμα Καποδίστριας, η κοινότητα μετατρέπεται σε δήμο. Με το πρόγραμμα Καλλικράτης, ο δήμος Ρεντίνας καταργήθηκε και εντάχθηκε στον δήμο Σοφάδων. Το 2012, η Ρεντίνα ορίστηκε ιστορική έδρα του δήμου.
Αξιοθέατα
Στο χωριό, το οποίο έχει χαρακτηριστεί παραδοσιακός οικισμός, σώζονται τα παλιά πετρόκτιστα αρχοντικά και οι παραδοσιακές κρήνες.
Μουσεία
Στη Ρεντίνα λειτουργούν τρία μουσεία, το Μουσείο Εθνικής Αντίστασης, το Εκκλησιαστικό Μουσείο και το Λαογραφικό Μουσείο.
thumb|δεξιά|Ιερά Μονή Κοιμήσεως της Θεοτόκου Ρεντίνας Καρδίτσας thumb|δεξιά|Μονή κοίμησης της θεοτόκου Ρεντίνας. Η κοίμηση του Εφραίμ του Σύρου.
Ναοί
Στο χωριό βρίσκονται οι ναοί του Αγίου Νικολάου, του Αγίου Γεωργίου και της Κοίμησης της Θεοτόκου. Επτά χιλιόμετρα νοτιοανατολικά του χωριού βρίσκεται η Μονή Ρεντίνας, αφιερωμένη στην Κοίμηση της Θεοτόκου. Το σημερινό καθολικό της μόνης κτίστηκε το 1579.
Στην κεντρική πλατεία του χωριού βρίσκεται ο ναός του Αγίου Γεωργίου, ο οποίος διαθέτει δύο παρεκκλήσια, αφιερωμένα στον άγιο Δημήτριο και στον άγιος Σεραφείμ. Ο ναός χρονολογείται από τον 17ο αιώνα, οι τοιχογραφίες του το 1719 και το ξυλόγλυπτο τέμπλο το 1796. Το τέμπλο, η αγία Τράπεζα και ο δεσποτικός θρόνος είναι σκαλισμένα σε ξύλο καρυδιάς. Το παρεκκλήσι του Αγίου Δημητρίου κτίστηκε το 1662 και είναι αγιογραφημένο, με ξυλόγλυπτο τέμπλο.
Νότια της κεντρικής πλατείας βρίσκεται ο ναός της Παναγίας. Το έτος ίδρυσής του είναι άγνωστο. Στο εσωτερικό της σώζονται αγιογραφίες. Tο ξυλόγλυπτο τέμπλο είναι του 1659. Ήταν καθεδρικός ναός όταν η Ρεντίνα ήταν έδρα της επισκοπής Λιτσάς και Αγράφων. Γύρω από τον ναό βρίσκεται βυζαντινό νεκροταφείο. Ο ναός του Αγίου Νικολάου βρίσκεται στην πρώτη πλατεία. Ανακαινίστηκε το 1725 και στο εσωτερικό του σώζονται αγιογραφίες στο ιερό. Στο τέμπλο βρίσκεται εικονοστάσι με τρεις σειρές εικόνων.
Εξωτερικοί σύνδεσμοι
Κατηγορία:Χωριά του νομού Καρδίτσας Κατηγορία:Δήμος Σοφάδων
Πρασονήσι Καστού
Το Πρασονήσι ή Μαγγελαριά ή Νησόπουλο είναι μία μικρή ακατοίκητη νησίδα του Ιονίου Πελάγους. Ανήκει στο νομό Λευκάδας και στο νησιωτικό σύμπλεγμα των Τηλεβοεϊδών νήσων. Βρίσκεται ανατολικά του Καστού.
Κενάν Ντογουλού
Ο Κενάν Ντογουλού (τουρκικά: Kenan Doğulu, Κωνσταντινούπολη, 31 Μαΐου 1974) είναι Τούρκος τραγουδιστής. Το Δεκέμβριο του 2006 επιλέχθηκε να εκπροσωπήσει την Τουρκία στо Διαγωνισμό Τραγουδιού της Γιουροβίζιον του 2007 με το τραγούδι Shake it up Şekerim, το οποίο προκρίθηκε στον τελικό, όπου κατέλαβε την 4η θέση.
Προσωπική Ζωή
ΤΤο καλοκαίρι του 2014, παντρεύτηκε την ηθοποιό Μπερέν Σαάτ, στο Λος Άντζελες.
Εξωτερικοί σύνδεσμοι
Κατηγορία:Τούρκοι τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Τουρκία Κατηγορία:Διαγωνισμός Τραγουδιού Eurovision 2007 Κατηγορία:Συμμετέχοντες στη Eurovision
Κατάταξη ΟΥΕΦΑ 2011-12
Η Κατάταξη ΟΥΕΦΑ 2011-12 (ανδρών) αποτελεί την τελική κατάταξη της ΟΥΕΦΑ στο τέλος της περιόδου 2011-12, όσο αφορά το ποδόσφαιρο ανδρών.
Όπως και στο τέλος κάθε περιόδου, υπολογίζονται από την UEFA τρεις διαφορετικοί συντελεστές, οι οποίοι καθορίζουν την τελική κατάταξη:
Συντελεστής Εθνικής Ομάδας το 2011
Οι συντελεστές κατάταξης για την τελική φάση του Ευρωπαϊκού Πρωταθλήματος 2012 προσθέτοντας το:
Συντελεστής Χώρας 2011
Ο συντελεστής χωρών χρησιμοποιείται για την κατάταξη των ποδοσφαιρικών ομοσπονδιών της Ευρώπης, μέσω της οποίας καθορίζεται ο αριθμός των ομάδων μιας ομοσπονδίας, που θα συμμετάσχουν στο ΟΥΕΦΑ Τσάμπιονς Λιγκ και στο ΟΥΕΦΑ Γιουρόπα Λιγκ.
Ο συντελεστής κάθε χώρας καθορίζεται από τα αποτελέσματα των ομάδων κάθε ομοσπονδίας στο ΟΥΕΦΑ Τσάμπιονς Λιγκ και στο ΟΥΕΦΑ Γιουρόπα Λιγκ τις τελευταίες πέντε περιόδους. Για κάθε νίκη δίνονται 2 βαθμοί και για κάθε ισοπαλία ένας βαθμός (για προκριματικούς αγώνες και πλέι-οφ δίνονται οι μισοί βαθμοί). Τα αποτελέσματα που καθορίζονται στην παράταση λαμβάνονται υπόψη στην κατανομή των βαθμών αλλά όχι και τα αποτελέσματα που προέρχονται μετά από εκτέλεση πέναλτι, εκτός από τους βαθμούς μπόνους που δίνονται για πρόκριση στους τελευταία γύρους του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. Ο αριθμός των βαθμών που συγκεντρώνει κάθε περίοδος μια χώρα, διαιρείται με τον αριθμό των ομάδων που συμμετέχουν στα ευρωπαϊκά πρωταθλήματα εκείνη την περίοδο. Οι αριθμοί στρογγυλοποιούνται προς τα κάτω στο τρίτο δεκαδικό ψηφίο (π.χ. το 2⅔ στρογγυλοποιείται στο 2.666).
Στον ακόλουθο πίνακα παρουσιάζεται η κατάταξη των χωρών στο τέλος της περιόδου 2011-12.
Συντελεστής ομάδων
Ο συντελεστής κάθε ομάδας καθορίζεται από τα αποτελέσματα της ομάδας στις ευρωπαικές διασυλλογικές διοργανώσεις τις τελευταίες πέντε περιόδους και το συντελεστή της χώρας. Ο συντελεστής ομάδας είναι το 20% του συντελεστή της χώρας συν τους βαθμούς που κερδίζονται από το σύλλογο τις τελευταίες πέντε περιόδους.
Οι πρώτες 25 ομάδες στην κατάταξη στο τέλος της περιόδου 2011-12 παρουσιάζονται στον ακόλουθο πίνακα:
Πηγές
Κατηγορία:ΟΥΕΦΑ
Ζωρζ Περέκ
Ο Ζωρζ Περέκ (Georges Perec, 7 Μαρτίου 1936 – 3 Μαρτίου 1982) ήταν ένας Γάλλος μυθιστοριογράφος, δοκιμιογράφος, δημιουργός ταινιών και τεκμηριωτής βιβλιοθηκονόμος. Υπήρξε μέλος της Ομάδας Oulipo.
Βιογραφία
Ο Ζωρζ Περέκ, που γεννήθηκε σε μία εργατική συνοικία στο Παρίσι, ήταν ο μοναχογιός των Ιτσέκ Judko και Σύρλα (Σούλεβιτς) Πέρετς, δύο Πολωνοεβραίων που είχαν μεταναστεύσει στη Γαλλία κατά τη δεκαετία του 1920. Ο Περέκ ήταν μακρινός συγγενής του συγγραφέα Ισαάκ Λ. Πέρετς, που έγραψε σε Γίντις. Ο πατέρας τού Ζωρζ, που είχε καταταγεί στον γαλλικό στρατό κατά τον Β΄ Παγκόσμιο Πόλεμο, σκοτώθηκε το 1940 από σφαίρα ή θραύσματα, ενώ η μητέρα του χάθηκε στο Ολοκαύτωμα, πιθανότατα στο Στρατόπεδο συγκέντρωσης Άουσβιτς μετά το 1943. Ο Ζωρζ τέθηκε υπό τη φροντίδα των θείων του από την πλευρά του πατέρα του το 1942 και το 1945 υιοθετήθηκε επισήμως από αυτούς.
Το 1961 ο Περέκ άρχισε να εργάζεται στη βιβλιοθήκη του Εργαστηρίου Νευροφυσιολογικών Ερευνών του CNRS και αποσπασμένος στη βιβλιοθήκη του Νοσοκομείου Saint-Antoine ως αρχειοθέτης, μία χαμηλόμισθη θέση την οποία διατήρησε μέχρι το 1978. Κάποιοι κριτικοί έχουν σημειώσει ότι η καθημερινή ενασχόληση με αρχεία και διάφορα δεδομένα ίσως επέδρασε πάνω στο λογοτεχνικό του ύφος. Ο μυθιστοριογράφος και κοινωνιολόγος Ζαν Ντυβινώ τού γνώρισε τις ιδέες του Μάρσαλ Μακλούαν. Η άλλη μεγάλη επίδραση στον Περέκ ήταν η Ομάδα Ουλιπό, στην οποία εντάχθηκε το 1967, συναντώντας, μεταξύ άλλων, τον Ρεϊμόν Κενώ. Ο Περέκ αφιέρωσε το αριστούργημά του, La Vie mode d'emploi (= Ζωή: Οδηγίες χρήστη), στον Κενώ, ο οποίος όμως πέθανε πριν εκδοθεί.
Βιλέρ-Σιέφ
Το Βιλέρ-Σιέφ (γαλλικά: Villers-Chief, ) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Ζωρζ Περέκ
Βιογραφία
Με το La Vie mode d'emploi (1978) ο Περέκ γνώρισε κάποια εμπορική επιτυχία και αναγνώριση από τους κριτικούς, αφού κέρδισε το Βραβείο Μεντισί, και του επέτρεψε να στραφεί στη συγγραφή ως κύρια απασχόληση. Φιλοξενήθηκε από το Πανεπιστήμιο του Κουήνσλαντ στην Αυστραλία το 1981, οπότε και έγραψε μέρος του ημιτελούς έργου του 53 Jours (53 ημέρες). Λίγο μετά την επιστροφή του από την Αυστραλία, η υγεία του χειροτέρευσε. Η διάγνωση ήταν καρκίνος των πνευμόνων, που μάλλον οφειλόταν στο ότι ήταν βαρύς καπνιστής. Πέθανε το επόμενο έτος στο Ιβρύ συρ Σεν, σε ηλικία μόλις 45 ετών. Οι στάχτες του βρίσκονται στο κολουμβάριο του Κοιμητηρίου Περ Λασαίζ.
Το έργο του
Πολλά από τα μυθιστορήματα και τα δοκίμιά του βρίθουν πειραματικών παιχνιδιών με τις λέξεις, καταλόγους και απόπειρες ταξινομήσεων, ενώ συχνά έχουν μία δόση μελαγχολίας.
Το πρώτο μυθιστόρημα του Περέκ, το Les Choses τιμήθηκε με το βραβείο Renaudot το 1965.
Το γνωστότερο μυθιστόρημά του, το La Vie mode d'emploi (Ζωή: Οδηγίες χρήστη), εκδόθηκε το 1978. Η σελίδα του τίτλου το περιγράφει ως «μυθιστορήματα», στον πληθυντικό, και οι λόγοι γίνονται εμφανείς με την ανάγνωση. Πρόκειται για ένα εξαιρετικά πολυσύνθετο και πλούσιο έργο, ένα υφαντό διασυνδεδεμένων ιστοριών αλλά και ιδεών, όπως και λογοτεχνικών και ιστορικών υπαινικτικών αναφορών, που βασίζονται στις ζωές των κατοίκων μιας φανταστικής πολυκατοικίας των Παρισίων. Γράφηκε επιπλέον σύμφωνα με ένα πολύπλοκο πρότυπο περιορισμών, και αποτελείται κυρίως από αρκετά στοιχεία, το καθένα από τα οποία προσθέτει ένα επίπεδο πολυπλοκότητας. Τα 99 του κεφάλαια (600 σελίδες στην πρώτη έκδοση) κινούνται όπως ένας αξιωματικός που κάνει τον γύρο μιας σκακιέρας γύρω από το σχέδιο δωματίων του κτηρίου, περιγράφοντας τα δωμάτια και τα κλιμακοστάσια, και αφηγούμενος τις ιστορίες των κατοίκων τους. Στο τέλος αποκαλύπτεται ότι ολόκληρο το έργο λαβαίνει χώρα σε μία και μόνη στιγμή, με μία τελική ανατροπή που αποτελεί παράδειγμα «κοσμικής ειρωνείας». Κάποιοι κριτικοί το φέρουν ως παράδειγμα μεταμοντέρνας λογοτεχνίας.
Ο Περέκ είναι γνωστός για συγγραφή με περιορισμούς: το 300 σελίδων μυθιστόρημά του La disparition (1969) είναι λειπόγραμμα, ένα έργο του οποίου καμιά λέξη δεν περιέχει το γράμμα e. Η «σιωπηλή εξαφάνιση του γράμματος θα μπορούσε να θεωρηθεί μία μεταφορά για την εμπειρία των Εβραίων κατά τον Β΄ Παγκόσμιο Πόλεμο. Επειδή το όνομα «Georges Perec» έχει 4 "e", η εξαφάνισή του εξασφαλίζει και την «εξαφάνιση» του ίδιου του συγγραφέα. Η νουβέλα του Les revenentes (1972) είναι σε αντίθεση ένα μονοφωνηεντικό έργο, στο οποίο το γράμμα "e" είναι το μοναδικό φωνήεν που χρησιμοποιείται. Αυτός ο περιορισμός επηρεάζει ακόμα και τον τίτλο, που θα ήταν κανονικά Revenantes. Μία αγγλική μετάφραση του Ian Monk εκδόθηκε το 1996 υπό τον αντιστοίχως «περιοριστικό» τιτλο The Exeter Text: Jewels, Secrets, Sex στη συλλογή Three.
Το W ou le souvenir d'enfance, (W ή η μνήμη της παιδικής ηλικίας, 1975) είναι ημιαυτοβιογραφικό έργο, που είναι δύσκολο να ταξινομηθεί. Το απαρτίζουν δύο εναλλασσόμενες αφηγήσεις: 1) Μια φανταστική περιγραφή ενός ολοκληρωτικού καθεστώτος σε μία νησιωτική χώρα, τη "W", με μερικό πρότυπο τη ζωή σε ένα στρατόπεδο συγκεντρώσεως και 2) περιγραφές της παιδικής ηλικίας. Αμφότερες οι αφηγήσεις συγχωνεύονται προς το τέλος, όταν (επ)εξηγείται το κοινό θέμα του Ολοκαυτώματος.
Το "Cantatrix sopranica L. Scientific Papers" είναι μία παρωδία επιστημονικής δημοσιεύσεως που περιγράφει με λεπτομέρεια πειράματα πάνω στην «αντίδραση της στριγγλιάς» που επάγεται σε σοπράνο με τη ρίψη σάπιων ντοματών. Το σύνολο των αναφορών στο έργο είναι πολυγλωσσικά αστεία και λογοπαίγνια, π.χ. «(Karybb & Szyla, 1973)».
Ο Ντέιβιντ Μπέλος (David Bellos), που έχει μεταφράσει στην αγγλική αρκετά έργα του Περέκ, έγραψε και μία λεπτομερή βιογραφία του (Georges Perec: A Life in Words), η οποία κέρδισε το bourse βιογραφίας της Académie Goncourt το 1994.
Η Association Georges Perec διατηρεί εκτεταμένα αρχεία για τον συγγραφέα στο Παρίσι.
Το 2013, το αποκηρυγμένο μυθιστόρημα του Περέκ Gaspar pas mort (= «Ο Γκασπάρ δεν είναι νεκρός»), που θεωρήθηκε χαμένο, ανακαλύφθηκε από τον Ντέιβιντ Μπέλος ανάμεσα σε χαρτιά στο σπίτι του φίλου του Περέκ Alain Guérin.
Βιβλιογραφία
Η πληρέστερη βιβλιογραφία των έργων του Περέκ είναι το έργο του Bernard Magné Tentative d'inventaire pas trop approximatif des écrits de Georges Perec (Presses Universitaires du Mirail, Τουλούζη 1993).
Εξωτερικοί σύνδεσμοι-πηγές
Κατηγορία:Γάλλοι μυθιστοριογράφοι Κατηγορία:Γάλλοι δοκιμιογράφοι Κατηγορία:Γαλλοεβραίοι
Διαμέρισμα Σαν Βισέντε
Το Διαμέρισμα Σαν Βισέντε (ισπανικά: departmento de San Vicente) είναι ένα από τα 14 διαμερίσματα του Ελ Σαλβαδόρ. Ανήκει στη Κεντρική επαρχία. Έχει έκταση 1.184,02 τ.χλμ. και πληθυσμό 161.645 κατοίκων (2007). Πρωτεύουσα είναι η Σαν Βισέντε και δεύτερη μεγαλύτερη πόλη η Σαν Ιλδεφόνσο.
Γεωγραφία
Το Σαν Βισέντε βρίσκεται κεντρικά του Ελ Σαλβαδόρ, στην Κεντρική Επαρχία. Στα νότια βρέχεται από τον Ειρηνικό ωκεανό. Συνορεύει στα δυτικά με το Λα Πας, στα βορειοδυτικά με το Κουσκατλάν, στα βόρεια με το Καμπάνιας, στα ανατολικά με το Ουσουλουτάν και στα βορειοανατολικά με το Σαν Μιγκέλ. Έχει έκταση 1.184,02 τ.χλμ.. Είναι σε έκταση το εντέκατο μεγαλύτερο διαμέρισμα του Ελ Σαλβαδόρ, μετά το Ουσουλουτάν, το Σαν Μιγκέλ, το Λα Ουνιόν, το Σάντα Άνα, το Τσαλατενάνγκο, το Λα Λιμπερτάδ, το Μορασάν, το Αουασαπάν, το Σονσονάτε και το Λα Πας.
Δημογραφία
Το Διαμέρισμα Σαν Βισέντε είχε σύμφωνα με την απογραφή του 2007 161.645 κατοίκους. Είναι σε πληθυσμό το δεύτερο μικρότερο διαμέρισμα του Ελ Σαλβαδόρ, μετά το Καμπάνιας.
Δήμοι
Το Σαν Βισέντε διαιρείται σε 13 δήμους:
Κόττον Γουόρμπατον
Ο Κόττον Γουόρμπατον (αγγλικά: Cotton Warburton, 8 Οκτωβρίου 1911 – 21 Ιουνίου 1982) ήταν Αμερικανός κολεγιακός παίκτης φούτμπολ, που αργότερα έγινε μοντέρ τόσο στον κινηματογράφο, συμμετέχοντας σε 60 ταινίες, όσο και στην τηλεόραση. Εργάσθηκε στη Metro-Goldwyn-Mayer αλλά και στη Walt Disney Studios. Περισσότερο γνωστός είναι για τη δουλειά του στη ταινία Μαίρη Πόππινς.
Σχετικά με την αθλητική του σταδιοδρομία, βρίσκεται στο College Football Hall of Fame από το 1975. Ενώ, όσον αφορά την κινηματογραφική του καριέρα, ξεκίνησε ως βοηθός μοντέρ στη Metro-Goldwyn-Mayer, και παρέμεινε εκεί για 19 χρόνια. Η πρώτη του ταινία ως μοντέρ έγινε το 1943 στην ταινία Air Raid Wardens, στην οποία πρωταγωνιστούν οι Σταν Λόρελ και Όλιβερ Χάρντι. Ενώ, αργότερα, με την ταινία Crazylegs, υπήρξε και υποψήφιος για Όσκαρ Καλύτερου Μοντάζ. Ακολούθως, αποχώρησε από την εταιρεία.
Το 1956 εντάχθηκε στο δυναμικό της The Walt Disney Company, όπου έκλεισε και την καριέρα του. Το ντεμπούτο το έκανε με την ταινία Westward Ho the Wagons!, την ίδια χρονιά. Το 1964 βραβεύθηκε και με Όσκαρ Καλύτερου Μοντάζ, για την ταινία Μαίρη Πόππινς. Τέλος, υπήρξε και μέλος της Ένωσης Μοντέρ Αμερικής.
Περαιτέρω μελέτη
Κατηγορία:Αμερικανοί μοντέρ Κατηγορία:Βραβευμένοι με Όσκαρ Καλύτερου Μοντάζ
Πέραμα Έβρου
Το Πέραμα είναι ημιορεινό χωριό της Θράκης στην Περιφερειακή Ενότητα Έβρου με υψόμετρο 230 μέτρα, το οποίο βρίσκεται στα δυτικά όρια με την Περιφερειακή Ενότητα Ροδόπης σε απόσταση 28 χλμ. Δ.-ΒΔ. της Αλεξανδρούπολης και 45 χλμ. ΝΑ. από την Κομοτηνή. Νοτιοδυτικά είναι τα Πετρωτά, ανατολικά η Κόμαρος ενώ νότια μέχρι τον αρχαιολογικό χώρο της Μεσημβρίας - Ζώνης απλώνεται δάσος μαύρης πεύκης που κύριο χαρακτηριστικό του είναι τα δένδρα νάνοι. Ως οικισμός αναφέρεται επίσημα, μετά την απελευθέρωση της Θράκης (1920), το 1924 στο ΦΕΚ 194Α - 14/08/1924 να προσαρτάται στην τότε κοινότητα Συκαράγης (Συκορράχης). Σύμφωνα με το Σχέδιο Καλλικράτης μαζί με τη Συκορράχη, την Ατάρνη, την Αύρα, τη Μέστη και την Κόμαρο αποτελούν την τοπική κοινότητα Συκορράχης που υπάγεται στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 108 κατοίκους.
Παραπομπές
Κατηγορία:Δήμος Αλεξανδρούπολης Κατηγορία:Χωριά του νομού Έβρου
Φέτλαρ
Το Φέτλαρ, (αγγλικά Fetlar) είναι νησί του Ηνωμένου Βασιλείου και συγκεκριμένα το τέταρτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ και το Ουνστ. Έχει έκταση 41 τ.χλμ. και 61 κατοίκους (2011).
Εξωτερικοί σύνδεσμοι
Κατηγορία:Σέτλαντ
Πρωτάθλημα καλαθοσφαίρισης Α1 εθνικής κατηγορίας ανδρών 1989-1990
Το Πρωτάθλημα καλαθοσφαίρισης Α1 εθνικής κατηγορίας ανδρών 1989-1990 ξεκίνησε στις 29 Σεπτεμβρίου 1989, με την κανονική του περίοδο να ολοκληρώνεται στις 4 Απριλίου 1990. Η διαδικασία των πλέι-οφ διήρκεσε μέχρι τα μέσα Μαΐου, με τον Άρη να ανατρέπει την πρωτοπορία του ΠΑΟΚ λόγω του νέου συστήματος διεξαγωγής των πλέι οφ που ίσχυσε μόνο για τη συγκεκριμένη χρονιά και να κατακτά τον ένατο τίτλο της ιστορίας του και έκτο συνεχόμενο.
Ο Νίκος Γκάλης αναδείχθηκε πρώτος σκόρερ του πρωταθλήματος για δέκατη συνεχόμενη χρονιά, με 893 πόντους σε 22 αγώνες.
Φάιναλ Φορ
Οι τέσσερεις πρώτες ομάδες αγωνίστηκαν στο φάιναλ φορ των πλέι οφ για την ανάδειξη του πρωταθλητή. Μετέφεραν τους βαθμούς από τους μεταξύ τους αγώνες στην κανονική περίοδο, κι αγωνιστήκαν σε δύο γύρους (σύνολο έξι αγώνων). Ο Άρης ξεκίνησε με 11 βαθμούς (5-1 νίκες), ο ΠΑΟΚ με 10 (4-2), ο Πανιώνιος με 8 (2-4) και ο Ηρακλής με 7 (1-5).
Πλέι οφ Κόρατς
Συμμετείχαν οι έξι ομάδες που κατέλαβαν τις θέσεις 5-10 στην Α1, καθώς και οι δύο πρώτες του πρωταθλήματος της Α2. Χωρίστηκαν σε δύο ομίλους των τεσσάρων ομάδων, κι αγωνίστηκαν σε δύο γύρους (σύνολο έξι αγώνων), ξεκινώντας με 0 βαθμούς. Ο πρώτος κάθε ομίλου πήρε την πρόκριση για το κύπελλο Κόρατς.
Πηγές
Κατηγορία:Α1 εθνική κατηγορία καλαθοσφαίρισης ανδρών Πρωταθλημα Ελλαδος Α1 Ανδρων 1989 1990 Πρωταθλημα Ελλαδος Α1 Ανδρων 1989 1990
Σαρλ Κονάν-Μπανί
Ο Σαρλ Κονάν-Μπανί (Charles Konan Banny, 11 Νοεμβρίου 1942 - 10  Σεπτεμβρίου 2021) ήταν πολιτικός από την Ακτή Ελεφαντοστού. Έγινε πρωθυπουργός της χώρας το 2005 και ηγήθηκε κυβερνήσεως εθνικής ενότητας έως το 2007.
Καριέρα
Γεννήθηκε στις 11 Νοεμβρίου του 1942. Το 1976 άρχισε να εργάζεται στην Κεντρική Τράπεζα των Δυτικοαφρικανικών Κρατών (BCEAO) και σύντομα ανέλαβε διάφορα αξιώματα. Μετά το διορισμό του Αλασάν Ουαταρά στην πρωθυπουργία, ο Μπανί έγινε προσωρινός διοικητής της Τράπεζας στις 4 Δεκεμβρίου του 1990. Το 1993 διορίστηκε διοικητής και ανέλαβε επίσημα καθήκοντα την 1η Ιανουαρίου του 1994. Επαναδιορίστηκε για ακόμη μία εξαετή θητεία ως διοικητής στις 17 Ιουνίου του 1999, με τη δεύτερη θητεία να ξεκινά την 1η Ιανουαρίου του 2000.
Πρωθυπουργός
Στις 5 Δεκεμβρίου του 2005 ανακοινώθηκε ότι ο Μπανί ήταν επιλογή του προέδρου Λοράν Γκμπαγκμπό για αντικατάσταση του προσωρινού πρωθυπουργού Σεϊντού Ντιαρά. Ο Μπανί ανέλαβε πρωθυπουργός προσωρινά στις 7 Δεκεμβρίου του 2005. Εξαιτίας του πρωθυπουργικού αξιώματος, εμποδίστηκε από το να διεκδικήσει την προεδρία.
Το 2006 η θητεία του ανανεώθηκε με εντολή του Ο.Η.Ε. Παρέμεινε στην πρωθυπουργία μέχρι το 2007, χρονιά κατά την οποία αντικαταστάθηκε από τον Γκιγιόμ Σορό Τον Μάρτιο του 2007 ο Σορό διορίστηκε με βάση τη συμφωνία για τον εμφύλιο πόλεμο και ανέλαβε καθήκοντα στις 4 Απριλίου.
Απεβίωσε σε ηλικία 78 ετών στις 10 Σεπτεμβρίου 2021 στη Γαλλία από επιπλοκές του COVID-19 μετά την απομάκρυνσή του από τη χώρα του.
Εξωτερικοί σύνδεσμοι
Κοναν Μπανι
Κατά Ματθαίον Πάθη (Μπαχ)
Τα Κατά Ματθαίον Πάθη (γερμανικά: Matthäuspassion και Matthæus Passion), BWV 244, είναι ορατόριο του Γιόχαν Σεμπάστιαν Μπαχ για σόλο φωνές, διπλή χορωδία και διπλή ορχήστρα, σε λιμπρέτο του Πίκαντερ (Κρίστιαν Φρίντριχ Χενρίκι). Αποτελούν μελοποίηση των κεφαλαίων 26 και 27 του Ευαγγελίου του Ματθαίου με παρεμβαλλόμενα χορωδιακά και άριες.
Ιστορία
Ο Μπαχ συνέθεσε τα Κατά Ματθαίον Πάθη το 1727. Μόνο δύο από τα τέσσερα (ή πέντε) πάθη που συνέθεσε σώζονται σήμερα, το άλλο είναι τα Κατά Ιωάννη Πάθη. Τα Κατά Ματθαίον Πάθη πρωτοπαίχτηκαν κατά πάσα πιθανότητα την Μεγάλη Παρασκευή (11 Απριλίου) του 1727 στον Ναό του Αγίου Θωμά της Λειψίας όπου ο Μπαχ ήταν κάντορας. Τα αναθεώρησε το 1736, και τα παρουσίασε ξανά στις 30 Μαρτίου 1736, συμπεριλαμβάνοντας αυτή τη φορά δύο εκκλησιαστικά όργανα στην ενορχήστρωση. Τα Κατά Ματθαίον Πάθη δεν ακούστηκαν έξω από την Λειψία μέχρι το 1829, όταν ο Φέλιξ Μέντελσον-Μπαρτόλντυ εκτέλεσε μία συντομευμένη και τροποποιημένη εκδοχή τους στο Βερολίνο με μεγάλη επιτυχία.
Εξωτερικοί σύνδεσμοι
Κατηγορία:Συνθέσεις του Γιόχαν Σεμπάστιαν Μπαχ
Σάο Βισέντε
Το Σάο Βισέντε είναι παραθαλάσσια πόλη και δήμος στην πολιτεία του Σάο Πάολο, στη νοτιοδυτική Βραζιλία. Ο πληθυσμός της το 2015 ανερχόταν σε 355.542 κατοίκους και είναι η πρώτη Αμερικανική περιοχή που η Πορτογάλοι εξερευνητές έφτιαξαν έναν μόνιμο οικισμό.
Ιστορία
Ήταν ο πρώτος μόνιμος πορτογαλικός οικισμός στην Αμερική και η πρώτη πρωτεύουσα της πολιτείας του Σάο Πάολο. Ιδρύθηκε ως το κατάλληλο γεωγραφικό χωριό το 1532 από τον εξερευνητή και καπετάνιο Martim Afonso de Sousa ο οποίος ανέπτυξε την πόλη ώστε να κατασκευαστεί ένα λιμάνι και να γίνει η πιο οργανωμένη πόλη της Βραζιλίας τα επόμενα χρόνια. Το πρώτο δημοτικό συμβούλιο ολόκληρης της Αμερικής δημιουργήθηκε δημοκρατικά και εγκαταστάθηκε στο Σάο Βισέντε στις 22 Αυγούστου 1532.
Μια μάχη έλαβε χώρα εδώ στις 3 Φεβρουαρίου 1583, όταν τρία αγγλικά πολεμικά πλοία που εμπορευόταν με τους Πορτογάλους, επιτέθηκαν σε τρεις Ισπανικές γαλέρες. Τα ισπανικά πλοία απωθήθηκαν και υποχώρησαν αφήνοντας μια γαλέρα βυθισμένη ενώ συνολικά 48 άνθρωποι σκοτώθηκαν και 120 τραυματίστηκαν συνολικά.
Εξωτερικοί σύνδεσμοι
Κατηγορία:Πόλεις της Βραζιλίας
Βιλέρ-Γκρελό
Το Βιλέρ-Γκρελό (γαλλικά: Villers-Grélot) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κύπελλο Ελλάδας πετοσφαίρισης ανδρών 2019-2020
Το Κύπελλο Ελλάδας βόλεϊ ανδρών για την περίοδο 2019–20 ήταν η 33η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής είχαν οι ομάδες της Α2 εθνικής κατηγορίας ανδρών περιόδου 2019-20, ενώ η συμμετοχή για τις ομάδες της Βόλεϊ Λιγκ 2019-20 ήταν υποχρεωτική. Τελικά δήλωσαν συμμετοχή 8 ομάδες από την Α2, που με τις 10 ομάδες της Βόλεϊ Λιγκ αποτέλεσαν ένα σύνολο από 18 ομάδες. Οι αγώνες ξεκίνησαν στις 11 Δεκεμβρίου 2019 και λίγο πριν το Φάιναλ-φορ η διοργάνωση διακόπηκε οριστικά εξαιτίας της Πανδημίας COVID-19.
Α' Φάση
Στην Α΄ Φάση συμμετείχαν οι 8 ομάδες οι προερχόμενες από την Α2, οι οποίες χωρίστηκαν με γεωγραφικά κριτήρια σε 2 ζώνες και αγωνίστηκαν μεταξύ τους μέχρι να παραμείνουν 6, οι οποίες μαζί με τις 10 ομάδες της Βόλεϊ Λιγκ συνέχισαν στη Β΄ Φάση.
Α΄ Ζώνη Περιλήφθηκε μονο μια ομάδα.
Β΄ Ζώνη Περιλήφθηκαν 7 ομάδες από τις ακόλουθες ενώσεις:
1η αγωνιστική
Μετά από κλήρωση προέκυψαν οι ακόλουθοι αγώνες: Η Αρμενική Πειραιώς ως η μοναδική ομάδα της Α΄ Ζώνης προκρίθηκε απευθείας στη Β΄ Φάση. Από τις ομάδες της Β΄ Ζώνης με κλήρωση προκρίθηκαν απευθείας στη Β΄ Φάση οι ομάδες: Α.Ε.Ν. Πανοράματος, Πήγασος Πολίχνης, Χ.Α.Ν. Θεσσαλονίκης.
Β' Φάση
Στη φάση αυτή εισήλθαν οι 10 ομάδες της Βόλεϊ Λιγκ 2019-20, και με τις 6 ομάδες που προκρίθηκαν από την Α΄ Φάση αποτέλεσαν ένα σύνολο από 16 ομάδες.
Τελική φάση (Φάιναλ-4)
Η τελική φάση (Φάιναλ-4) επρόκειτο να διεξαχθεί το διήμερο 13 και 15 Μαρτίου 2020 στην Ερμούπολη της Σύρου, στο Κλειστό Γυμναστήριο «Δημήτριος Βικέλας» και να μεταδοθεί τηλεοπτικά από το κανάλι ΕΡΤ Sports της δημόσιας τηλεόρασης. Όλα τα παιχνίδια ακυρώθηκαν λόγω της Πανδημίας COVID-19.
Ημιτελικοί
Οι ημιτελικοί θα διεξάγονταν στις 13 Μαρτίου 2020. Ο πρώτος ημιτελικός θα ξεκινούσε στις 18.00΄ και ο δεύτερος στις 20.30΄.
Εξωτερικοί σύνδεσμοι - Πηγές
2019 2020 Κυπελλο Ελλαδας Πετοσφαιρισης Ανδρων 2019 2020 Κυπελλο Ελλαδας Πετοσφαιρισης Ανδρων 2019 2020
Κριθηίδα
Η Κριθηίδα ή Κρηθηίδα (Κριθηίς, Κρηθηίς) αναφέρεται ως η μυθική μητέρα του Ομήρου. Σύμφωνα με τη γνωστότερη παράδοση, αυτή της Σμύρνης, η Νύμφη Κριθηίς γέννησε με τον ποτάμιο θεό Μέλητο τον Μελησιγενή, ο οποίος αργότερα αποκλήθηκε Όμηρος. Ο Φιλόστρατος περιγράφει παραστάσεις των ερώτων του Μέλητα με την Κριθηίδα.
Κατά την παραλλαγή του Εφόρου ζούσαν κάποτε στην Κύμη τρεις αδελφοί, ο Απελλής, ο Μαίονας και ο Δίος. Ο Απελλής είχε μια κόρη, την Κριθηίδα, την οποία πριν από τον θάνατό του εμπιστεύθηκε στον Μαίονα. Ο Μαίονας όμως ατίμασε την Κριθηίδα και μετά την πάντρεψε με τον Σμυρναίο Φήμιο. Μια φορά που η Κριθηίδα πήγε να πλύνει στον ποταμό Μέλητα, την έπιασαν πόνοι και γέννησε εκεί τον Μελησιγενή, το παιδί που αργότερα ονομάσθηκε «Όμηρος».
Ο Αριστοτέλης πάλι γράφει ότι η Κριθηίς ήταν παρθένος από την Ίο. Την αποπλάνησε κάποιος δαίμονας, συγχορευτής των Μουσών, και η Κριθηίδα κατέφυγε στην Αίγινα. Εκεί την άρπαξαν πειρατές και την οδήγησαν στη Σμύρνη, στον βασιλιά των Λυκίων Μαίονα, ο οποίος την παντρεύτηκε. Το παιδί που γεννήθηκε το ανέθρεψε ο Μαίονας μόνος του, γιατί η Κριθηίς πέθανε μετά τον τοκετό.